
 З  А П  И  С  Н  И  К


Од тринаесетата редовна седница на Советот на општина Чешиново-Облешево, одржана на ден 30.08.2022 година,во просториите на општината – Сала на Совет.
Седницата започна во 09.00 часот.
Присутни: Боби Ѓоргиев, Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев и Сане Стојанов.
Отсутни: Анита Колева
Присутни и: Градоначалникот г-н Далибор Ангелов, Моника Накова – директор на ЈОУДГ „Ѕвездички“, Драгица Николова – директор на ООУ „Климент Охридски“  Облешево, Ленче Јакимова – директор на ООУ „Страшо Пинџур“ Соколарци, Игор Јанев – претставник од ЈПКД „Облешево“.
Записникот го води Драгица Горгиевска – Раководител на Одделение за  нормативно-правни работи во општината
	Записникот од дванаесетата редовна седница се стави на разгледување.
	
	Записникот се усвои со 10 гласа ЗА 

	За тринаесеатата редовна седница Претседателот го предложи следниот:


Дневен ред,

1. Одлука за утврдување на работното време на ЈОУДГ „Ѕвездички“ Чешиново за воспитната 2022 – 2023 година
2. Одлука за давање на Согласност за згрижување на поголем, односно помал број на деца во воспитните групи од бројот на деца утврден со Закон
3. Годишен Извештај за работата на ООУ „Климент Охридски“ Облешево за учебната 2021/2022 година
4. Годишна Програма за работа на ООУ „Климент Охридски“ Облешево за учебната 2022/2023 година
5. Годишен Извештај за работа на ООУ „Страшо Пинџур“ Соколарци за учебната 2021/2022 година
6. Годишна Програма за работа на ООУ „Страшо Пинџур“ Соколарци за учебната 2022/2023 година
7. Информација за остварени бруто приходи од работа на пазарот во Облешево за месец Јуни и Јули 2022 година 
8. Извештај за финансиско-материјално работење на ЈПКД „Облешево“ за период 01.04.2022 до 30.06.2022 година
9. Одлука за давање на согласност на Одлуката за измена и дополнување на Статутот на ЈПКД „Облешево“
10. Одлука за спроведување на постапка за јавно наддавање за издавање под закуп на деловен простор сопственост на општина Чешиново-Облешево во с.Чифлик
11. Годишен план за вработување за 2023 година и обезбедени средства за планираните вработувања
12. Програма за работа во областа на располагање со градежно земјиште во сопственост на Република Северна Македонија на подрачјето на општина Чешиново-Облешево за 2022 година
13. Одлука за утврдување на приоритет
14. Програма за измена и дополнување на Програмата за уредување на градежно земјиште на подрачјето на општина Чешиново-Облешево за 2022 година
15. Одлука за прифаќање на Предлогот за воспоставување на меѓуопштинска соработка
16. Предлози, прашања и барања


Дополнување на Дневниот ред:
-Драгица Горгиевска
Од страна на училиштата поднесено е барање за давање на Согласност за формирање на паралелки во учебната 2022/2023 година. Истото е доставено до МОН. Се чека мислење од нивна страна а потребно е и основачот да даде Согласност.
Значи предлог е да се разгледа и да се донесе Одлука за давање на согласност за формирање на паралелки во учебната 2022/2023.

Проблемот со водата за пиење во Спанчево сите го знаете. Се направија испитувања за нова бушотина и се најде локација каде што има вода. Локацијата е во приватна сопственост и сопствениците се согласни земјиштето да го дадат под закуп за што бараат надоместок од 90.000,00 денари.
Предлог е да се разгледа и донесе Одлука за склучување на Договор за долгорочен закуп на земјиште за изградба на нова бушотина за вода во с.Спанчево.

-Сане Стојанов
Имајки ја во предвид последната ситуација со ширење на болеста Африканска свинска чума, барам на дневен ред да се стави и разгледа Информација за состојбата со болеста Африканска свинска чума.

Се премина на усвојување на Дневниот ред со дополнителните Точки.
Дневниот ред со дополнувањето се усвои со 10 гласа ЗА.


 Предлогот: Одлука за давање на согласност за формирање на паралелки во учебната 2022/2023 година ќе се разгледа како Точка 7.
Точките 7, 8, 9, 10, 11, 12, 13, 14, 15 преминуват во точки 8, 9, 10, 11, 12, 13, 14, 15 и 16.
Предлогот: Одлука за склучување на Договор за долгорочен закуп на земјиште за изградба на нова бушотина за вода во с.Спанчево ќе се разгледа како Точка 17.
Предлогот : Информација за состојбата со болеста Африканска свинска чума ќе се разгледа како Точка18.
Точка 16 преминува во Точка 19.


1 Точка (Одлука за утврдување на работното време на ЈОУДГ „Ѕвездички“ Чешиново за воспитната 2022 – 2023 година)

-Моника Накова
Даде објаснување на писменото барање.
Законска обврска е основачот да донесе Одлука за утврдување на работното време на детската градинка на почетокот на воспитната година. Откако е отворена градинката работното време е од 06.30 до 16.30 и нема реакции од родителите за промена на истото. Предлогот доставен до Вас е со истото работно време на градинката.

Се премина на гласање.
Одлуката се донесе Едногласно со 10 гласа ЗА.

2 Точка (Одлука за давање на Согласност за згрижување на поголем, односно помал број на деца во воспитните групи од бројот на деца утврден со Закон)

-Моника Накова
Даде објаснување на Барањето.
Пред почетокот на воспитанат година се бара од основачот да донесе ваква Одлука. Во моментов има потреба од згрижување на поголем број на деца од пропишаното.
Зошто во барањето е наведено и помал број, тоа од причина што за време на пандемијата со Уредба на Владата беше пропишано за згрижување на помал број на деца. За вакви и слични ситуации Одлуката треба да гласи за поголем односно помал број на деца.
-Сане Стојанов
Дали во градинката се згрижени и деца од други општини?
-Моника Накова
Да имаме дечиња и од Тркање, Мојанци, Подлог.
-Сане Стојанов
Дали од Нашата општина има дечиња кои не се згрижени, бидејки тие дечиња треба да имаат предност.
-Моника Накова
Сега од септември ќе има место за сите дечиња, и за дечињата кои доаѓаат од друга општина и за Нашите дечиња.
-Сане Стојанов
Предност да имаат дечињата од Нашата општина. Да се згрижат прво тие па ако има место тогаш и другите дечиња.
-Моника Накова
И во Правилникот по кој работиме изречно стоуи да се згрижат прво дечињата од Нашата општина, а за останатите доколку има место.

Се премина на гласање.
Едногласно со 10 гласа ЗА се донесе Одлуката за  давање на Согласност за згрижување на поголем, односно помал број на деца во воспитните групи од бројот на деца утврден со Закон.


3 Точка (Годишен Извештај за работата на ООУ „Климент Охридски“ Облешево за учебната 2021/2022 година)

-Драгица Николова
Даде објаснување на писмениот Годишен Извештај.
Во минатата учебна година во Нашето училиште настава посетуваа 176 ученика, 6 од нив се испишаа и годината ја завршивме со 170 ученика. За жал бројот на деца од година во година опаѓа.
-Сане Стојанов
Обемен е Извештајот, содржи многу податоци.
Имам една забелешка ако воопшто и може да се каже дека тоа е забелешка. Средниот успех на децата се зголемува  а за жал децата се помалку имаат знаење. Дали тоа е резултат што повеќе нема екстерно тестирање или навистина повеќе имаат знаење, или пак нешто трето е во прашање.
-Драгица Николова
Можеби е и до тоа што повеќе нема екстерно тестирање.

Се премина на гласање.
Едногласно со 10 гласа ЗА се донесе Одлука за усвојување на Годишниот Извештај за работата на ООУ „Климент Охридски“ Облешево за учебната 2021/2022 година.

4 Точка (Годишна Програма за работа на ООУ „Климент Охридски“ Облешево за учебната 2022/2023 година)

-Драгица Николова
Даде објаснување на писмената Годишна Програма.
Оваа учебна година имаме запишано 168 ученика организирани во 25 паралелки од кои 12 паралелки ќе бидат во Облешево.
Од инвестициони работи планираме санација на таван во училиштето во Чифлик и да се направи еден вид на настрешница.
Исто така планирано е и белење на салата, набавка на телевизори и смарт табли.

Без дискусија се премина на гласање.
Едногласно со 10 гласа ЗА се донесе Одлука за усвојување на Годишната Програма за работа на ООУ „Климент Охридски“ Облешево за учебната 2022/2023 година.

5 Точка (Годишен Извештај за работа на ООУ „Страшо Пинџур“ Соколарци за учебната 2021/2022 година)

-Ленче Јакимова
Даде објаснување на писмениот Годишен Извештај.
Учебната година ја завршија 180 ученика.
-Сане Стојанов
Мислев Облешево е со поголем број на деца меѓутоа по ова испаѓа дека во Чешиново учат поголем број на деца.
-Ленче Јакимова
Да.
-Сане Стојанов
Како што утврдивме во претходните тоќки во Климент Охридски од година во година бројот на ученици опаѓа. Каква е состојбата во Страшо Пинџур?
-Ленче Јакимова
Расте.

По кратката дискусија се премина на гласање.
Едногласно со 10 гласа ЗА се донесе Одлука за усвојување на Годишниот Извештај за работа на ООУ „Страшо Пинџур“ Соколарци за учебната 2021/2022 година.

6 Точка (Годишна Програма за работа на ООУ „Страшо Пинџур“ Соколарци за учебната 2022/2023 година)

-Ленче Јакимова
Годината ја започнуваме со плус 11 дечиња повеќе односно со 191 запишан ученик. Имаме 30 првачиња од кои дури 14 се во село Спанчево. 
Учениците ќе бидат организирани во 21 паралелка. Наставниот кадар останува ист, нема промени.
Од инвестициони работи планирано е реконструкција на спортската сала во Чешиново. Аплицирано е заедно со општината и да се надеваме дека ќе го добиеме овој проект.

Без дискусија се премина на гласање.
Едногласно со 10 гласа ЗА се донесе Одлуката за усвојување на Годишната Програма за работа на ООУ „Страшо Пинџур“ Соколарци за учебната 2022/2023 година.


7 Точка (Одлука за давање на согласност за формирање на паралелки во учебната 2022/2023 година)

-Драгица Горгиевска
Законска обврска,
Со допис побарано е и од Министерството за образование и наука да даде позитивно мислење за формирање на паралелки, по претходно направен табеларен преглед од страна на училиштата.

Без дискусија Едногласно со 10 гласа ЗА се донесе Одлука за давање на согласност за формирање на паралелки во учебната 2022/2023 година.

8 Точка (Информација за остварени бруто приходи од работа на пазарот во Облешево за месец Јуни и Јули 2022 година)

-Игор Јанев
Даде објаснување на писмената информација.
-Сане Стојанов
Дали избраните лица од Советот за контрола на пазарот си ја вршат работата?
-Саше Донев
Да, одеме. Пред нас се наплаќа после тоа не знаеме.
-Сане Стојанов
Да се направи контрола се додека не излезат од пазарот.
-Игор Јанев
Наплатата на паазарот, односно на пазарната такса е на три начини и тоа кај сточниот пазар се наплаќа при влез на пазарот, кај зелениот пазар се наплаќа на лице место и плус имаме резервации кои се наплаќаат месечно.
-Сане Стојанов
Како и да е треба да се врши контрола.

Се премина на гласање.
Едногласно со 10 гласа ЗА се донесе Заклучок за усвојување на Информацијата.


9 Точка (Извештај за финансиско-материјално работење на ЈПКД „Облешево“ за период 01.04.2022 до 30.06.2022 година)

-Игор Јанев
Извештајот се однесува за второто тромесечие.Табеларно се дадени позициите по приходи и расходи. За прв пат, во ова тромесечие прикажуваме и приход од 50.000.00 денари.
-Славе Донев
После колку време од работата на Јавното Претпријатие се овие остварени приходи и на што се должат истите.
-Игор јанев
Нормално дека се должат на зголемување на цените на услугите.
-Сане Стојанов
Дали приходите за одржување на локални патишта се приходи кои се наплаќаат од општината?
-Игор јанев
Всушност се работи за одржување на паркови и зеленила а не за патишта, така се води на системот. Во  сезоната од април до септември парковите се косат, за истата услуга се изготвуват ситуации и тие се исплаќаат од буџетот на општината.
-Сане Стојанов
Значи од општината е тоа?
-Игор Јанев 
Да.
-Орце Митров
А кој е надлежен за одржување на локалните патишта и улици? Банкините на патот Облешево-Теранци се оштетени и не можат две коли да се разминат. Веќе една недела е така од дождот.
-Игор Јанев
Јавното Претпријатие нема капацитет за такви работи, тоа нешто не подлежи под редовно одржување.

Се премина на гласање.
Едногласно со 10 гласа ЗА се донесе Одлука за усвојување на Извештајот за финансиско-материјално работење на ЈПКД „Облешево“ за период 01.04.2022 до 30.06.2022 година.


10 Точка (Одлука за давање на согласност на Одлуката за измена и дополнување на Статутот на ЈПКД „Облешево“)

-Игор Јанев
Измените на Статутот се всушност усогласување со Законот за јавни претпријатија. Донесена е Одлука на Управен Одбор и се бара и согласност од Советот на општината.
Еден член се брише односно се брише дејноста погребални услуги. Тоа е по укажување од инспектори. Јавното Претпријатие согласно Закон не може да врши погребални услуги, тоа го прават оператерите. Ние може само да ги одржуваме гробиштата. Останатите измени се усогласување со Законот.
-Сане Стојанов
Се брише делот за директор со високо образование. Дали во измените на Статутот не се бара директорот да биде со високо образование.
-Игор Јанев
Останува да биде со високо образование.
-Драгица Горгиевска
Во постоечкиот Статут на Јавното Претпријатие децидно беа наброени условите кои треба да ги исполнува кандидатот при избор на директор. Во меѓувреме Законот за јавни Претпријатија има неколку измени и условите дадени во Статутот при избор на директор се косеа со Законот. Од тие причини овој член во Законот се брише и се цитира декас при избор на директор кандидатот треба да ги исполнува условите согласно Закон за јавни претпријатија. Како што е сега Законот за јавни претпријатија кандидатот треба да има високо образование 240 кредита, 5 години работно искуство, да поседува сертификат за еден од меѓународно признаените јазици. Значи секако дека треба да има завршено високо образование.
И кај Управните и надзорните одбори е цитирано членовите да ги исполнуват условите согласно Закон за јавни претпријатија.

Се премина на гласање.
Едногласно со 10 гласа ЗА се донесе Одлука за давање на Согласност на Одлуката за измена и дополнување на Статутот на ЈПКД „Облешево“.


11 Точка (Одлука за спроведување на постапка за јавно наддавање за издавање под закуп на деловен простор сопственост на општина Чешиново-Облешево во с.Чифлик)

-Орце Митров
Не само во Чифлик да се распише јавно наддавање за сите објекти кои се слободни.
-Сане Стојанов
Се согласувам  со Орце. Селата се празни, објектите се празни. Поголем дел од општинските објекти се руинирани. Да се дадат и без надоместок само некој да ги одржува. Со тоа пак корист ке има општината, објектите ќе се одржуваат. Ќе повторам нека се дадат само да се одржуваат бидејки многу од нив веќе се и во фаза на распаѓање.
-Франческо Наков
За кој објект во Чифлик се работе? Таму има теретана, децата од Чифлик го одржуват.
-Драгица Горгиевска
За тој објект наведен во Предлог-Одлуката нема склучено Договор за закуп. Не знам дали се работи за истиот објект, но доколку е истиот каде што е теретаната тоа не е правно регулирано.
-Градоначалникот
Се однесува за предниот дел од културниот дом. Таму претходно имало кафич. По секое поднесено барање, а доколку се работи за објект за кој не е склучен Договор за закуп, ние мора да постапиме без разлика кој го има поднесено барањето. Должни сме да ја спроведеме постапката законски. Доколку имат интерес да го држат објектот, нека учествуват на јавното наддавање. Зошто доколку има интерес да не се издаде објектот, и ние од тоа функционираме. Струјата за тој објект ја плаќа општината. Кај нас се воде дека тој простор е слободен, никој не го држе под закуп и сметам дека нема простор за забелешки. Доколку сметате дека не треба да гласате, тоа е Ваше, но и Вие сте правно повикани за Одлуките кои ги донесувате. Размислете и за ова.

-Славе Донев
Штом има барање за распишување на јавно наддавање, да ја донесеме Одлуката.
-Сане Стојанов
Јас стојам зад секоја моја Одлука и кога гласам За и кога гласам Против, бидејки го штитам интересот на граѓаните. И кога бев на суд за протестот на оризопроизводителите, и кога гласав против за зголемување на комуналната такса за ѓубрарина. Со крената глава стојам зад секоја моја одлука.

По дискусијата се премина на гласање.

Едногласно со 10 гласа ЗА се донесе Одлуката за спроведување на постапка за јавно наддавање за издавање под закуп на деловен простор сопственост на општина Чешиново-Облешево во с.Чифлик.


12 Точка (Годишен план за вработување за 2023 година и обезбедени средства за планираните вработувања)

-Градоначалникот
Законска обврска е да се донесе Годишниот план за вработување за наредната година.
Предвидени се убнапредувања, односно поместувања за неколку степени погоре. Некои од вработените 20 години работат во општината и уште се на истата работна позиција како и кога се вработени..
-Слаџана Ангелова
Четири унапредувања. За кого се работи?
-Градоначалникот
Светлана, Катерина, Весна и Ива.
Светлана е пред пензија. Нејзиното унапредување ќе е за еден степен погоре. Нека и се зголеми барем пензијата.

Се премина на гласање.
Со 9 гласа ЗА и 1 глас Воздржан се донесе Одлука за усвојување на Годишниот план за вработување за 2023 година и обезбедени средства за планираните вработувања.


13 Точка (Програма за работа во областа на располагање со градежно земјиште во сопственост на Република Северна Македонија на подрачјето на општина Чешиново-Облешево за 2022 година)


-Сане Стојанов
Дали е планирано и урбанизација и продажба на парцели на на други места?
-Градоначалникот
Постапката е многу сложенма и е скапа. Доколку има средства да.
-Сане Стојанов
Бурилчево, Кучичино, Теранци. Миграцијата е многу голема. Да се планира нешто и за овие населени места.

Се премина на гласање.
Едногласно со 10 гласа ЗА се донесе Програмата.


14 Точка (Одлука за утврдување на приоритет)

-Градоначалникот
Се работи за улицата Маршал Тито во Чешиново.
Средствата се од Министерството за транспорт и врски. Одлуката беше помеѓу две улици Сремска во Облешево и Маршал Тито во Чешиново, и изберена е маршал Тито.
Претходната Одлука со овие средства да биде изградена улицата Питу Гули во Облешево пропадна од причини што таа улица навлегува во приватни парцели, а инвеститорот бара исклучиво по Урбанистичкиот план истата да биде реализирана. Во таков случај под прозорците, терасите на куќите е трасата на улицата. Фактичката состојба на лице место е многу подруга. Од некој нареден повик ќе биде изградена и оваа улица по проектната документација која ја имаме, по Урбанистичкиот план е неизводливо.
Средствата кои се одобрени се малку за Маршал Тито. Бараат прво изградба на атмосферска канализација. Критериумите се многу строги на инвеститорот. Не знам колку метри од улицата ќе бидат реконструирани со овие средства. Дополнително и тоа ќе се утврди. Во овој момент ни е битно да ги добиеме средствата.

Се премина на гласање.
Едногласно со 10 гласа ЗА се донесе Одлуката за утврдување на приоритет.


15 Точка (Програма за измена и дополнување на Програмата за уредување на градежно земјиште на подрачјето на општина Чешиново-Облешево за 2022 година)

-Сане Стојанов
Дали овие средства се едократни или се плаќаат на годишно ниво.
-Драгица Горгиевска
Оваа пресметка е комунална такса која се плаќа пред добивање на одобрението за градба (поставување). Еднократен е надоместокот.

Се премина на гласање.
Едногласно со 10 гласа ЗА се донесе Програмата.


16 Точка (Одлука за прифаќање на Предлогот за воспоставување на меѓуопштинска соработка)

-Драгица Горгиевска
Се работи за проект кој го спроведува Центарот за развој на Источен Плански Регион. Носител на проектот е општина Штип и од тие причини од нивна страна е доставена иницијативата за воспоставување на меѓуопштинска соработка. Средствата за спроведување на проектот се обезбедени од УНДП.

Се премина на гласање.
Едногласно со 10 гласа ЗА се донесе Одлука за  прифаќање на Предлогот за воспоставување на меѓуопштинска соработка.


17 Точка (Одлука за склучување на Договор за долгорочен закуп на земјиште за изградба на нова бушотина за вода во с.Спанчево)

-Сане Стојанов
Дали таа бушотина има капацитет односно дали ќе има вода за подолг временски период.
-Градоначалникот
Напарвени се повеќе истражувања и испитувања. На локација парцела која е соптственост на Доневи Здравко и Фиданчо од с.Спанчево, утврдено е дека има вода. Истите не го продаваат земјиштето го даваат под долгорочен закуп, делот само каде што ќе биде новата бушотина за вода. За тоа бараат еднократен надоместок од 90.000,00 денари.
Напарвени се повеќе испитувања, земени се мостри од ЦЈЗ Кочани и со лиење е утврдено дека водата ги задоволува пропишаните критериуми.
Дали ќе има вода за подолг временски период зависи од многу фактори, пред се од врнежи. Доколку е суша сите бунари пресушуваат.
-Сане Стојанов
За која сума и да се работи, се работи за вода и тоа треба да има приоритет.

Се премина на гласање.
Едногласно со 10 гласа ЗА се донесе Одлуката за склучување на Договор за долгорочен закуп на земјиште за изградба на нова бушотина за вода во с.Спанчево.


18 Точка (Информација за состојбата со болеста Африканска свинска чума)

-Градоначалникот
Не ги носам списите со мене, но ќе се обидам ретроспективно да ја објаснам целата ситуација во Нашата општина.
Се јави патоген организам и по извршени анализи се утврди дека во Облешево има жариште. Законодавецеот обидувајки се да ја избегне целата оваа ситуација обврските ги префрли на општината. Се утврди дека има 5 заболени глави. Налогот беше да се еутанираат и да се пренесат на депонијата каде прописно би биле закопани. За жал болеста брзо се прошири и на други легла. Од тие причини се одржа состанок со директорот на Агенцијата за храна и ветеринарство и од негова страна знаејки дека општината нема капацитет сама да се справи со ова , ни беше кажано да побараме од страна на централната власт помош околу оваа ситуација. По ова веднаш ни дојдоа инспектори од страна на Дирекцијата за заштита и спасување, со укажување дека сами како општина треба да ја завршиме работата. И од нивна страна се увиде дека општината нема капацитет за такво нешто. Фирмата изведувач која ги закопува свињите во депонијата си зеде за обврска после тоа сама да го среди тоа место околу депонијата. Да ја искористите барем во тој дел. Досега обврската беше во радиус од 3км во Облешево, Терамци  и Бања да се угинатсите свињи, секој ден е со нови насоки. Последните кои ги добивме се дека до 04.09. секој може сам да ја заколе свињата а после овој датум ќе се оди на терен , заболените животни ќе се еутанираат а другите ќе се земат за кланица. Дали и колкав надоместок ќе следува за ова не сум запознаен. Како што кажав секој ден има промени.
-Стојан Андонов
И во Кочани е преку ДЗС.
[bookmark: _GoBack]
-Градоначалникот
Да.
-Славе Донев
Сега од 04.09. каде ќе е угинуваат свињите.
-Франческо Наков
Јас имам информација дека и Спанчево ќе биде опфатено.



19 Точка (Предлози, прашања и барања)

Се прочита Барањето за финансиска помош за лекување од Убавка Стојова од с.Облешево.

Со 10 гласа ЗА се донесе Одлука за финансиска помош од 5.000,00 денари.

-Сане Стојанов
Усно ќе пренесам едно барање за финансиска помош. Се работи за лицето Благој Манчев кој сите го знаат како Барич.
Бара од општината средства бидејки требало да ги обновува документите на жена му за нега. Сите ја знаеме ситуацијата во која се наоѓа тоа семејство.

Со 6 гласа ЗА се донесе Одлука за финансиска помош од 3.000,00 денари.

-Градоначалникот
Една Информација околу празникот на општината.
Имајки ја во предвид финансиската ситуација во која се наоѓаме, оваа година прославата ќе ја избегнеме односно ќе се одбележи скромно. Ќе имаме свечена седница и бидејки е и верски празник може да посетиме некој верски објект во општината.



	Со исцрпување на Дневниот ред заврши тринаесетата редовна седница на Советот на општина Чешиново-Облешево.
	Седницата заврши во 11.45 часот.

